વિસાવદરના મોટી મોણપરી ગામની ધોરણ 1ર માં અભ્યાસ કરતી જયોતી મનસુખભાઈ શ્રીમાળી દલીત તરૂણી મોડી રાત્રી સુધી વાંચતી હતી ત્યારે ગત રાત્રીના તેણીની માતાએ રાત્રે મોડે સુધી નહી વાચવાનું કહીને ઠપકો આપતા જયોતીને માઠુ લાગી જવા પામેલ અને ગત મોડી રાત્રીના ગામની ધુનાવાળી નદીમાં ઝંપલાવી મોતને મીઠુ કરી લીધુ હતુ. દરમ્યાન આજ સવારે નદીમાંથી જયોતીની લાશ મળી આવતા પોલીસે મૃતદેહને પોસ્ટમોર્ટમ માટે મોકલી આપી આગળની તપાસ હાથ ધરી છે.